Тоде Николетић
Тоде Николетић (Убовића Брдо, 1959) је српски писац и популарни стваралац за најмлађе. 

Малишанима су посебно омиљене његове шаљиве песме, па их радо изводе на смотрама рецитатора. Такође, инспирисао је многе композиторе за најмлађе, тако да се на музичким фестивалима певају и Николетићеви стихови. Подједнако је успешан и у писању драма. Готово да у земљи нема позоришта за децу које није изводило комад из његовог стваралачког опуса. Поред песама и драма, он је препознатљив по сценском наступу. Одушевљава најмлађе при сусрету с њима. Организатор је књижевних фестивала, и поетских конкурса за младе, на којима се труди да афирмише талентоване малишане. 

Живи у Црвенки а објавио је двадесет две књиге поезије за децу, 60 драма и 40 игроказа. 

Превођен је на француски, мађарски, словачки, турски, италијански и руски језик.

Драме су му извођене у Русији, Француској, САД-у, Словачкој, Мађарској, Украјини, Албанији, Турској, Канади, Аустралији, Босни и Херцеговини, Црној Гори и Хрватској. Готово да не постоји позориште на просторима српског говорног подручја које није извело неку од његових драма.

Добитник је бројних награда.

Члан је Друштва књижевника Војводине и Свесловенског књижевног друштва. Заступљен je у 80 антологија, монографија, хрестоматија, зборника и алманаха.

Извори 
 Шоумен из најслађег села
 Тоде Николетић: Прве боре љубави
 Краљевски фестивал - Тоде Николетић
 Тоде Николетић: Најљепше пјесме за дјецу
 Библиографија Тоде Николетића
 Тоде Николетић: Осмех у сну и на јави
 Долази нам у госте писац Тоде Николетић